text: оқиғалар мен кезеңдердің геологиялық сағаты: жер тарихы жер шары эволюциялық процестің болғандығын ертедегі тіршілік жайлы ғылым— палеонтология көз алдымызға елестетеді. палеонтолог ғалымдар геологиялық замандарда жер қабатындағы тасқа айналып сақталып қалған организмдердің қаңқа қалдықтарын зерттейді. сондықтан геологиялық қабаттар жер тарихының шежіресі болып саналады. қазба қалдықтар мен тау жыныстары қабатының жасын айыру үшін геохронология әдісі қолданылады. әрбір геологиялық заманның өзіне тән өсімдіктері мен жануарларының қалдықтарын анықтау үшін, қабаттардың орналасу тәртібінің нұсқасын жасайды. жердің ертедегі қабатының жасын айыру үшін радиоактивті изотоптарды пайдаланады. ғалымдар организмдердің пайда болу реттілігін және жер қыртысы қабаттарының жасын ажыратып, ғаламшар тарихының хронологиясын (тарихи оқиғаның уақытын белгілеу), тіршіліктің тарихи дамуын сипаттап жазады. жер-адамдарға ғана белгілі тіршілігі бар планета күн жүйесіндегі ғаламшардың бірі. жер күнге жақын тұрған үшінші ғаламшар. атмосфера, су, оңтайлы климат және күннен қолайлы қашықтық жағдайы жерде тіршіліктің пайда болуына себепкер болды. жер бұдан 4,6 миллиард жыл бұрын пайда болды. әлем бұдан 13,7 миллиард жыл бұрынғы «жойқын жарылыс» деп аталатын аса күшті ғарыштық жарылыс нәтижесінде пайда болды. ғаламшардың біртіндеп кеңеюі процесінде күн, жер және басқа ғаламшарлар пайда болды. жердің жас шамасын радиоактивтік ыдырау немесе мерзімдеу әдісін пайдалана отырып, есептеп шығуға болады. осы әдістердің көмегімен тау жынысының және органикалық заттардың жас шамасын есептеп шығуға және жердің жас шамасы туралы шамалас түсінік алуға болады. күн пайда болған кезде орасан зор шаң тозаң мен газдар жиналып бұлтқа айналған. шаңдар мен газдардың осы жиынтығы сығымдала келе тас ядроға айналып, одан жер қалыптасқан. ядроның ортасында температураның жоғары болғаны сондай, одан химиялық заттар бөлініп шығып, үстіне көтерілген. осылайша су, газдар және атмосфера пайда болған. алғашқыда жердің атмосферасы қалыңдау болған және күн жылуын көбірек сіңіріп отырған. жер тарихы (ұзақ уақыт аралығы) заманға, заман кезеңге, кезең—дәуірге, дәуір—ғасырға бөлінеді. заманның аттары: криптозой 1. архей ежелгі заман 2. протерозой алғашқы тіршілік фанерозой 3. палеозой ертедегі тіршілік 4. мезозой ортадағы тіршілік 5. кайнозой жаңа өмір архей заманында аспанды түнерген қара бұлт қаптап, найзағай жарқылдап, жанартаулар атқылаған. ауада оттек болмаған, көмірқышқыл газының көптігі тіршілікке қолайсыз болған. миллиондаған жылдар өткенде жылы суда мембранасы мен ядросы жоқ тірі нәруыздың түйірлері, іркілдек тамшылар пайда болып, суда еріген органикалық заттарды бүкіл денесімен сіңіре бастаған. осылайша алғашқы тірі организмдер гетеротрофтар (дайын органикалық қосылыстармен қоректенушілер) пайда болған. канада, аустралия, африка, орал, сібірден табылған бағана тәрізді әкті түзілістер строматолиттер (ертедегі шөгінді жыныстар) көк-жасыл балдырлар мен бактериялардың әрекеті екендігі анықталған. жасыл балдыр архей заманында тіршілік еткен көк-жасыл балдырлар мен бактериялар архей заманында тіршілік еткен. көк-жасыл балдырлар мен бактерияларда оқшауланған ядро болмаса да көбеюге қабілетті болған. жер бетіндегі тіршілік эволюциясында фотосинтез процесінің рөлі өте зор, өйткені фотосинтез органикалық дүниенің жануарлар және өсімдіктер деп бөлінуіне себепші болды. ең алғашқы фотосинтездеуші организмдер прокариоттар көк-жасыл балдырлар болды. ауаға мұхиттан бос оттек бөліне бастады. тірі табиғат эволюциясындағы басты ароморфоз (күрделі өзгеріс) фотосинтез процесінің жүруімен тығыз байланысты. архей заманының соңында шоғырлы (колониялы) балдырлардың тіршілік еткендігіне аустралия мен африка құрлығынан тасқа айналған олардың қалдықтарының табылғаны дәлел бола алады. архей мен протерозой заманының ауысатын кезеңінде екі ірі эволюциялық өзгеріс болғандығы анықталды. 1. жыныстық жолмен көбею процесінің пайда болуы. 2. көп жасушалы организмдердің пайда болуы. көп жасушалылардың бір тобы белгілі бір орынға бекініп тіршілік етуге бейімделіп, губка тектес организмдерге айналды. олардың екінші тобы кірпікшелерінің көмегімен козғалып, олардан жалпақ құрттар пайда болды; үшінші еркін жүзіп тіршілік ететін, ауыз қуысы бар организмдер тобынан ішекқуыстылар келіп шықты. протерозой заманында тіршілік еткен протерозой жердің тарихи дамуындағы ең ұзаққа созылған заман. архейде пайда болған прокариоттар көк-жасыл балдырлар және бактериялармен қатар бір жасушалы жасыл балдырлар пайда болды. бұлар нағыз эукариотты организмдер болып саналады. протерозой заманында тіршілік еткен организмдердің басым көпшілігі теңіз ішекқуыстылары, буылтық құрттар, ұлулар болды. бұл заманның соңында хордалылар пайда болды. олардың бір өкілі қандауырша (ланцетник) осы күнге дейін тіршілік етеді. протерозой заманындағы хордалылардың пайда болуы ең ірі ароморофоздық құбылыс, өйткені ароморфоздың ерекшеліктері: бұлшық еттері бекіну үшін тірек болатын хорданың пайда болуы; түтік тәрізді орталық жүйке жүйесінің болуы жануарлардың белсенділік қабілетін арттырады; суда тыныс алатын желбезектің дамуы. бұл күрделі ароморфоздық белгілер хордалылардың жаңа кластарының пайда болуына себепші болды. протерозой заманында табылған жыныстардан фотосинтез процесінің нәтижесінде су мен атмосферада оттектің көп жиналғандығы анықталды. бактериялар мен бір жасушалы балдырлардың тіршілік әрекетінен су жағалауларында топырақ түзілу процестері байқала бастады. палеозой заманы 6 кезеңнен тұрады: кембрий, ордовик, силур, девон, тac көмір, пермь. кембрий (организмдердің қалдығы алғаш табылған жердің аты) кезеңі. бұл кезеңде топырақ болмағандықтан тіршілік, негізінен, сулы ортада дамыды. өсімдіктерден жасыл диатомды, алтын түсті балдырлар теңіздерде еркін жүзіп, ал қызыл, қоңыр балдырлар теңіз түбіне бекініп тіршілік еткен. кембрийдің бас кезінде құрлықтан шайылған тұздар теңіз суының тұздылығын арттырып, әсіресе теңізде кальций, магний тұздарының мөлшері көбейе бастаған. мұндай минералды тұздарды теңіз жануарлары денесіне еркін сіңіреді. кембрий кезеңінде тіршілік еткен бұл кезеңде буынаяқтылардың ертедегі өкілі (осы күнгі құрлықта кездесетін есекқұртқа ұқсас) пайда болды. оның денесі 40—50 бунаққа бөлінген, теңіз түбінде жорғалап жүріп тіршілік еткен. кембрийде губкалардың түрлері, маржандар, ұлулар, теңіз лилиясы, кейініректе теңіз кірпісі пайда болды. сондықтан да кембрийді даму кезеңі деп атайды. ордовик (қазба қалдықтар табылған жерді мекендеген тайпалардың аты) кезеңі. бұл кезеңде теңізде коңыр, кызыл балдырлар, трилобиттер тіршіліктерін жалғастырып дами берді. сурет:улитка ұлулар ордовик кезеңінде тіршілік еткен қазіргі сегізаяқ, кальмарлардың туысы алғашқы басаяқты ұлулар пайда болды, сонымен бірге иықаяқты, бауыраяқты ұлулар да тарала бастады. сурет:squid ұлулар ордовик кезеңінде тіршілік еткен тұщы су жағалауларында өсетін споралы өсімдік псилофиттер өсе бастады. геологиялық қабаттардан қазіргі миногалардың, миксиндердің арғы тегі болып саналатын жақсүйексіз омыртқалылардың қаңка қалдықтары табылды. силур (тайпаның атауы) кезеңі. бұл кезеңде тау түзілу процесі қарқынды болғандықтан құрлықтың көлемі артты, ең алғашқы омыртқалылар пайда болды. буынаяқтылардан ұзындығы метрге жететін жұп аяғы бар, оның ауыз айналасына орналасқан ең алдыңғы жұбы, қорегін ұстап ұсақтау үшін қысқышқа айналған алып құршаяндар тіршілік ете бастады. силурда ішкі қаңқасы шеміршекті, денесі сүйекті сауытпен қапталған алғашқы омыртқалы жануарлар сауытты балықтар пайда болды. олардың жұп жүзбеқанаттары болмағандықтан су түбінде жатып тіршілік етті. олар тек пішіні жағынан балыққа ұқсағанымен шын мәнінде жақсүйексіздер класына жатқан. өте баяу қозғалуы ары қарай дамуына мүмкіндік бермей бірте-бірте жойылды. сурет:diversas lampreas.1 aquarium осы күні миногалар мен миксиндер сол сауытты балықтардың жақын туысы болып саналады. судың азайып таяздануынан ең алғаш құрлыққа шыққан өсімдік псилофиттердің құрылысы көп жасушалы жасыл балдырларға ұқсас болған, олардың нағыз жапырақтары болмаған. олар жіңішке жіп тәрізді өскіншелері арқылы топыраққа бекініп, су мен минералды тұздарды сіңірген. өсімдіктердің құрлықка шығуы, эволюцияның ең негізгі күрделі өзгеріс кезеңі болды. бактериялар мен көк-жасыл балдырлардың әрекетінен құрлықта псилофиттер қорек қорын алатын биогенді қабат топырақ түзіле бастады. ең алғаш құрлықта псилофиттермен қатар өрмекшітектес буынаяқтылар да тіршілік ете бастады. девон кезеңін оңтүстік англияның девоншир графтық атағының құрметімен атаған. девон кезеңін балықтар кезеңі деп те атайды. бұл кезеңде теңіздің көлемі азайып, ауа райы құрғап, шөлді-шөлейтті жерлер көбейе түсті. сурет:oceanic whitetip акула теңіздерде шеміршекті (осы күнгі акулалар, тұтас химералар) және сүйекті балықтар пайда болды. құрылысына қарай сүйекті балықтар сәулеқанаттылар (жүзбеқанаттары желпеуіш тәрізді) және (жүзбеқанаттары саусаққа ұқсайды) деп бөлінді. саусаққанатты балықтардың жүзбеқанаттары етті әрі қысқа, олар: көкірек, құрсақ көмегімен жүзіп қана қоймай, суы құрғай бастаған көлдерден су іздеп жорғалап жүруге де бейімделген. тым таязданып кеткен суларда олар атмосфералық ауамен тыныс алуға бейімделе бастады. олар қан тамырларымен торланған торсылдағы арқылы тыныс алды. жұп жүзбеқанаттары біртіндеп жүруге көбірек икемделіп саусақты аяққа, ал торсылдағы өзгеріп өкпеге айналған. көпке дейін саусаққанатты балықтарды палеозойдың соңғы кезенінде жойылып кеткен деп келген еді. бірақ 1938 жылы оңтүстік африканың мұражайына ұзындығы 1,5 метр, салмағы 50 кг балық тапсырылған. ғалымдар латимерия бұдан 300 млн жыл бұрын пайда болған деп есептейді. латимерияның дене кұрылысында басқа да омыртқалы жануарлардың (5 саусақты аяқтары) белгілері сақталған. девон кезеңінде құрлыққа шыққан девонның соңында саусаққанатты балықтардан алғашқы қосмекенділер стегоцефалдар кұрлыққа шыққан. девон кезеңінде өсімдіктерден споралы қырықбуындар, плаундар, қырықжапырақтар пайда болды. тұқымды қырықжапырақтар көптеп тарала бастады. құрлықтағы жасыл өсімдіктер ауаны оттекпен байытып әрі жануарларды қорекпен де камтамасыз етті. тас көмір кезеңі жерде тас көмірдің қалың қабаты болғандықтан солай аталған. бұл кезеңде ауа райы ылғалды, жылы болып, батпақты жерлердің көлемі арта бастады. биіктігі 30—40 ені 1-2 ағаштектес мен сигиллярия, каламиттер қалың орман болып өскен. тас көмірдің орта кезінде жер бетінде өсімдіктер кеңінен таралды. тұқымды ашықтұқымдылар таралып, эволюцияда өсімдіктердің тұқыммен көбею жолы пайда болды. девонның соңында пайда болған стегоцефалдар (сауытбасты қосмекенділер) кең тарала бастады. дене пішіні қазіргі тритондар мен саламандраларға ұқсаған әрі олар уылдырық шашып көбейген. олардың итшабақтары суда дамыған әрі желбезекпен тыныс алғандықтан дамуы осы күнге дейін сумен тікелей байланысты. пермь кезеңінің аты сол кезеңнің тау жыныстары табылған қаланың атымен аталған. пермь кезеңінде тау сілемдері түзіліп, құрлықтың көлемінің ұлғаюы ауа райының өзгеруіне де әсер етті. экваторда ылғалды тропиктік, одан солтүстікке қарай ыстық әрі құрғақ ауа райы болғандықтан, батпақты, ылғалды жерде өскен ормандар, қырықбуындар, плаундар біртіндеп азайып жойылды. олардың орнын тұқымды өсімдіктер басты. ең алғашқы тұқымды өсімдіктер ашықтұқымдылар болды. жануарлар дүниесінде де едәуір өзгерістер байқалды. трилобиттер, палеозой маржандары, құрғақ ауа райына төзе алмаған қосмекенділер де жойылды. тек бақа, құрбақа, тритон, саламандра, аяқсыз қосмекенділер ғана сақталып қалды. жойылған орнына құрлыққа жақсы бейімделген терісі мүйізді қабыршақпен немесе сырты қатты қабықпен қапталған, сары уызға бай жұмыртқа салып көбеюге бейімделген, тыныс алуы, қан айналымы жақсы жетілген бауырымен жорғалаушылар пайда болды. олар жер бетіне кең тарала бастады. бауырымен ішінде қосмекенділер мен бауырымен аралық формасы ұзындығы 25 см, денесі кесірткеге, басы бақаға ұқсаған балықпен қоректенетін бақакесірткелер тіршілік етті. мезозой заманы 3 кезеңнен тұрады: триас, юра, бор. триас ("үш" деген саннан шыққан) оңтүстік германиядан табылған пермь кезеңінің үстіңгі жағындағы қабаттардың санына байланысты койылған атау. мезозой заманын бауырымен жорғалаушылар мен ашық тұқымды өсімдіктердің заманы деп те атайды. өсімдіктерден алып ағаштектес қырықбуындар мен плаундар біржола жойылып, ашық тұқымды өсімдіктер кең таралды. scrubbed триас кезеңінде кеңінен таралды бауырымен динозаврлар, ихтиозаврлар, тасбақалар, ертедегі қолтырауындар, т.б. түрлері кеңінен таралды. ұзындығы (дене тұрқы) 10—12 денесінің сыртында мүйізді қабыршықтары жоқ, тұмсығы дельфинге, тісі қолтырауынға, басы кесірткеге, жүзбеқанаттары китке, құйрығы балыққа ұқсаған ихтиозаврлар теңіздерде мекендеген. триас кезеңінде теңіздерде мекендеген бірақ олар өкпемен тыныс алған. ихтиозаврлардың ұрпақтары аналығының денесінен жұмыртқаны жарып сыртқа тірідей туған. қазбадан табылған ихтиозавр қаңқасының ішінен "ұрпақтарының" қаңқасы шыққан. гаттериялар триас кезеңінен бері қарай тасбақалар мен гаттериялар тіршілік етіп келеді. жаңа зеландияның аралдарында қазіргі кезде таралған гаттерия нағыз "тірі қазба" болып саналады. соңғы 200 млн жылда гаттерия шамалы ғана өзгерген. оның ата тегінде болған бас сүйегінің қақпағындағы үшінші төбе көзі әлі күнге дейін сақталған. осы күнгі бауырымен ішінен ешкіемер мен батбат кесірткелерде де үшінші көздің қалдығы бар. бауырымен құрылым деңгейі бірақ олардың дене тұрақсыздығы байқалады. юра кезеңі франция мен швейцарияның шекарасында орналасқан қаланың атымен аталады. бұл кезеңді динозаврлар (корқынышты кесірткелер) кезеңі деп атайды. бұл кезенде ауада да, теңізде де құрлықта да бауырымен жорғалаушылар кеңінен тарады. қазіргі кезде ертеде тіршілік еткен динозаврлардың 250 түрі белгілі болып отыр. динозаврлардың ішінде денесі ірі, басы кішкене, мойны мен құйрығы ұзын, дене тұрқы 30 м, салмағы 50 алып брахиозаврлар тіршілік еткен. юра кезеңінде жәндіктердің түрлері де көп таралды және алғашқы құс археоптерикс пайда болды. археоптерикс юра кезеңіндегі пайда болған алғашқы құс археоптерикстің басы кесірткенің басына ұқсаған, денесі мүйізді қабыршақтармен қапталған, жақ сүйектерінде тістері бар, құйрығы 18—20 омыртқадан түзілген, тырнақтары ұзын. оның құсқа ұқсаған белгісі басынан басқа жері түгелдей қауырсынмен қапталған. бұл кезеңнің ауа райы жұмсақ болғандықтан жабық тұқымды өсімдіктер кеңінен өсе бастады. бұл өсімдіктер эволюциясындағы ең ірі ароморфоздық өзгеріс болып саналады. тұқымның жеміспен қапталып жабық болуы, ұрығын қолайсыз жағдайдан қорғап өте алыс алқаптарға таралуына мүмкіндік береді. сурет:betula pendula бор кезеңінде пайда болған бор кезеңі (бақалшақтар мен ұсақ теңіз жануарларынан түзілген бор қабаты қалың болғандықтан солай аталған). бұл кезеңде гүлді өсімдіктер кеңінен таралды. сурет:populus бор кезеңінде пайда болған бұл кезеңдегі өсімдіктер әлеміндегі өзгерістерге: үйеңкі, терек, емен, эвкалипт, тал, қайың, т.б. жалпақ жапырақты ағаштардың пайда болуы жатады. гүлді өсімдіктердің дамуы оны тозаңдандыратын жәндіктердің және жәндікпен қоректенетін құстардың пайда болуына себепші болды. бор кезеңінің соңында ауа райының суынуына байланысты су жағалауындағы өсімдіктердің таралу алқаптары азайып, өсімдікқоректі және жыртқыш динозаврлар жойылды. ірі бауырымен жорғалаушылар (колтырауындар) тек тропиктік белдеулерде ғана сақталып калды. бор кезеңінде құстар мен қарапайым топтары пайда болды. бұл кезеңде жылықанды жануарлар құрлықта кеңінен таралып, ұшпайтын алып құстар пайда болды. шығуына себеп болған ароморфоздық белгілер. 1. жүйке жүйесінің күрделенуі, алдыңғы ми сыңарларының дамуы жануарлардың мінез-қылығының өзгеруіне, қоршаған орта жағдайларына бейімделуіне әсерін тигізді. 2. омыртқа жотасы айқын бөлімдерге жіктелді әрі аяқтары денесінің бүйір жағынан бауыр жағына орналасты. 3. ұрық аналық организмнің денесінде дамып, арнайы мүше жатырда жетілді әрі ұрпағын сүтпен қоректендірді. 4. денедегі жылуды қалыпты сақтау үшін түкті жамылғы пайда болды. 5. газ алмасу қарқындылығын күшейтетін көптеген көпіршіктерден тұратын өкпе дамыды. кайнозой жаңа тіршілік заманы (грекше "kainos" "жаңа", "zос"— "тіршілік", "өмір"). ол үштік және төрттік кезеңнен тұрады. сурет:sweetbay magnolia magnolia virginiana branches үштік кезеңнің (палеоген) бас кезінде еуропа ормандарында мәңгі жасыл магнолия, лавр ағашы, пальма, бамбуктардан басқа, жылу сүйгіш ағаштар фикус, эвкалипт, нан ағашы кеңінен таралды. кайнозой заманының екінші жартысында күн суытып жылу сүйгіш өсімдіктер тек оңтүстікте ғана сақталып калды. солтүстік және орталық ендіктерде жалпақ жапырақты үйеңкі, жеке, қандағаш, емен ормандары сиреп ашық далалы жердің көлемі ұлғайды. құстарда ұшуын жеңілдету үшін ауа қапшықтары жетілді. сүтқоректілерде тістері күрек тіс, сойдақ және азу тістерге бөлініп күрделенді. құстар мен сүткоректілер жер шарында кеңінен таралды. ашық далалы жерлерде башпайлы мекен етті. ылғалды жазық далалы жерлердің құрғақ далаға айналуынан гиппариондар үштік кезеңнің соңында біржола жойылды. үштік кезеңнің бірінші жартысында осы күнгі барлық отрядтарының өкілдері, ал оның орта тұсында адамтектес маймылдар мен адамның арғы ата тегі пайда болды. орман көлемінің азаюы, далалы жер көлемінің үлғаюына сәйкес адамтектес маймылдардың бір тобы орманның ішкі түпкіріне қарай ығысып, екінші тобы ағаш басынан жерге түсіп ашық кеңістікте мекендеді. ашық кеңістікте мекендеген адамтектес маймылдың ертедегі бір тармағынан ең ежелгі ұрпақтарынан адамдар пайда болды. қорыта айтқанда, адамдардың арғы тегі кайнозойдың үштік кезеңінде пайда болды. сурет:male silverback үштік кезеңде пайда болған орманның ішкі түпкіріне қарай ығысып кеткен тобынан гориллалар мен шимпанзелер пайда болды. төрттік кезең 1,5—1 млн жылға созылды. мұздану ғасыры плейстоцен, ал соңғы ғасыр голоцен деп аталады. бұл кезеңде еуразия мен солтүстік американы рет мұз басты. антарктида, исландия, франц-иосиф, памир, тянь-шаньдағы мұздықтар төрттік кезеңнің мұздық ғасырының қалдығы. төрттік кезеңде мастодонттар (ертедегі пілдер), мамонттар, қылыш тісті жолбарыстар, алып жалқауаңдар, үлкен мүйізді шымтезек бұғылары жойылды. ертедегі аңшылар еуразиядағы мамонттар мен жүнді алып жалқауаңдарды, жабайы жылқыларды жойып жіберді. қазіргі кезде тіршілік ететін көп түрлері мен түр тармақтары төрттік кезеңде пайда болды.